**Anunț public privind lansarea Programului cultural *„Ești București”***

În conformitate cu prevederile Art. 5 din Regulamentul de Organizare și Funcționare al Centrului de Proiecte Culturale al Municipiului București – ARCUB, aprobat prin H.C.G.M.B. nr. 305/2013.

Având în vedere O.G. nr. 51/ 1998 privind îmbunătățirea sistemului de finanțare a programelor, proiectelor și acțiunilor culturale, astfel cum a fost modificată și completată prin O.G. nr. 2/ 2008, aprobată prin Legea nr. 199/2008.

Centrul de Proiecte Culturale al Municipiului București – ARCUB lansează Programul cultural *„Ești București”* în cadrul căruia se vor acorda finanțări nerambursabile pentru proiecte și acțiuni culturale **prin selecție**.

**Obiectivele Programului**

Centrul de Proiecte Culturale al Municipiului București – ARCUB este permanent preocupat să adopte acele strategii culturale care să permită promovarea patrimoniului cultural artistic.

Programul cultural *„Ești București”* are ca principal obiectiv promovarea valorilor culturale prin intermediul programelor, proiectelor și acțiunilor culturale, vizând o prezentare activă a diversității conținuturilor și expresiilor artistice.

Asigurând creatorilor oportunitatea de a-și face cunoscută opera în spațiul Bucureștean, Programul cultural *„Ești București”* va prilejui accesul la cunoașterea valorilor cultural-artistice autohtone și universale de către publicul bucureștean rezident și în tranzit, crearea unei percepții corecte asupra potențialului cultural, oferirea unei oportunității de implementare a unor proiecte și acțiuni inovatoare, integratoare și relevante pentru viața culturală bucureșteană.

Prioritățile de finanțare în anul 2015 au în vedere proiecte care:

* pun în valoare identitatea culturală locală și modalitățile de integrare a acesteia în spațiul european;
* utilizează arta ca mijloc de regenerare a comunităților locale și activarea urbană;
* urmăresc contribuția artei la înlăturarea/diminuarea stereotipurilor și la schimbarea mentalităților;
* pun în valoare clădiri, monumente, spații publice, zone relevante pentru identitatea și istoria locală / comunitară;
* oferă fiecărui copil/tânăr, indiferent de mediul socio-economic din care provine posibilitatea de a participa la evenimente culturale de valoare, în interiorul sau în afara școlii;
* oferă fiecărui copil/tânăr oportunitatea de a-și aprofunda interesul sau talentul pentru expresiile artistice, în cadrul sau în afara școlii;
* au drept scop formarea profesională în sectorul artei și culturii, la standarde competitive la nivel european și internațional;
* promovează schimbul de experiență între creatori/organizații care dezvoltă propuneri/proiecte culturale

**Centrul de Proiecte Culturale al Municipiului București – ARCUB** acordă finanțare nerambursabilă în cadrul Programului cultural  *„Ești București”* pentru exploatarea/promovarea bunurilor culturale.

**Domeniile culturale de referință**

 Arte vizuale

 Artele spectacolului, fără a se limita la teatru, muzică, dans

(**Notă: Pentru proiectele din domeniul artelor spectacolului mai puțin muzică este necesar un minim de 6 reprezentații.)**

 Educație prin cultură

 Film (eveniment, festival)

**(Notă: Pentru proiectele din domeniul filmului nu se accepta producțiile de film. )**

**Suma disponibilă pentru sesiunea de finanțare nerambursabilă în cadrul Programului cultural *„Ești București”*****este de 4.500.000 lei.**

Suma maximă ce poate fi solicitată pentru o singură ofertă culturală este de **70.000 lei**. Depășirea acestei sume atrage eliminarea ofertei culturale din selecție.

Finanțarea nerambursabilă se va acorda în două tranșe, conform *Regulamentului*.

**Durata de realizare a ofertei culturale –** Centrul de Proiecte Culturale al Municipiului București – ARCUB acordă finanțări nerambursabile pentru proiecte și acțiuni culturale a căror derulare este cuprinsă între data semnării contractului de finanțare nerambursabilă și data de **15.11.2015**.

**Calendarul Programului**

30.04.2015 – lansarea Programului *„Ești București”*

30.04.2015 – 29.05.2015 depunerea dosarelor de aplicație (30 zile calendaristice)

02.06.2015 – 08.06.2015 verificarea conformității respectiv eligibilității administrative a ofertelor culturale (5 zile lucrătoare)

09.06.2015 - publicarea rezultatelor privind conformitatea respectiv eligibilitatea administrativă (1 zi)

10.06.2015 – 30.06.2015 – selecția și evaluarea ofertelor culturale (15 zile lucrătoare)

01.07.2015 – 02.07.2015 – stabilirea ierarhiei ofertelor culturale (2 zile lucrătoare)

03.07.2015 - publicarea rezultatelor (1 zi)

06.07.2015 - 08.07.2015 - depunerea contestațiilor (3 zile lucrătoare)

09.07.2015 –13.07.2015 - soluționarea contestațiilor (3 zile lucrătoare)

14.07.2015 - publicarea rezultatelor finale (1 zi)

15.07.2015 – 22.07.2015 perioadă estimată pentru semnarea contractelor de finanțare (6 zile lucrătoare)

**Locul de desfășurare** – proiectele și acțiunile culturale propuse spre finanțare, **urmează a se derula exclusiv în București**.

**Pot solicita finanțare nerambursabilă** persoane fizice autorizate, asociații, fundații, instituții publice de cultură înființate în condițiile legii române altele decât cele din subordinea PMB, care derulează activități culturale, care îndeplinesc condițiile de eligibilitate prevăzute în *Regulamentul* de acordare a finanțărilor nerambursabile pentru proiecte și acțiuni culturale, aprobat prin Decizia nr. 17/23.04.2015 a directorului Centrului de Proiecte Culturale al Municipiului București – ARCUB.

Acordarea finanțării nerambursabile este condiționată de existența altor surse de finanțare, proprii și/sau atrase de beneficiar, care pot fi asigurate în numerar. Contribuția proprie a solicitantului trebuie să fie de minimum **20%** din totalul cheltuielilor**.**

**Nu pot solicita finanțare nerambursabilă instituțiile finanțate de la bugetul local, respectiv instituțiile din subordinea Primăriei Municipiului București.**

**Conținutul dosarului de aplicație**

Pentru a participa la selecția de oferte, solicitanții trebuie să depună, în termenul stabilit de către autoritatea finanțatoare, documentația de solicitare a finanțării.

Dosarul de aplicație trebuie să conțină toate documentele menționate mai jos:

1. Cerere de finanțare nerambursabilă pentru proiecte și acțiuni culturale în original, (anexa 1);
2. Formularul pentru descrierea bugetului de venituri si cheltuieli (anexa 2);
3. Documentația privind fundamentarea bugetului de cheltuieli al proiectului cultural propus (oferte din partea prestatorilor de servicii necesare realizării proiectului cultural, precum și alte asemenea documente);
4. Raportul de activitate al solicitantului pe ultimul an; pentru solicitanții care au derulat activități pe o perioadă mai scurtă de un an, se va depune un raport de activitate pentru perioada respectivă, în original;
5. Declarație pe proprie răspundere, ștampilată și semnată în original (anexa 3);
6. CV-urile persoanelor propuse în echipa de proiect în original;
7. Dovada existenței altor surse de finanțare proprii sau atrase, care se transmit într-un exemplar, astfel: declarații pe propria răspundere ale solicitantului privind contribuția proprie sau atrasă, însoțite de extrase de cont bancar, după caz; documente privind contribuția în natură sau declarații pe propria răspundere ale solicitantului privind alte contribuții în realizarea proiectului cultural; contracte de sponsorizare;
8. Scrisoarea/scrisorile de intenție sau declarații de parteneriat a partenerului/ale partenerilor;
9. Certificatul de înregistrare/înscriere sau alte acte doveditoare ale dobândirii personalității juridice;
10. Actul constitutiv, statutul și acte doveditoare ale sediului actual, precum și actele adiționale, după caz (în cazul instituțiilor publice, actul normativ de înființare), în copie;
11. Acte din care să rezulte titlul cu care sunt folosite spațiile, în cazul în care proiectul cultural nu se desfășoară la sediul solicitantului (contract, acord de principiu, scrisoare de intenție sau acord de parteneriat);
12. Certificat de atestare fiscală în original sau copie legalizată, aflat în termenul de valabilitate;
13. Situațiile financiare anuale la data de 31 decembrie ale anului anterior, bilanț contabil sau, în cazul entităților care organizează contabilitatea în partidă simplă, decizia finală de impunere în copie;
14. Certificat de înregistrare fiscală, în copie;
15. Alte documente pe care solicitantul le consideră relevante pentru activitatea sa (extrase/mostre, înregistrări audio/video, materiale scrise, CD-uri, fotografii, dosar de presă, recenzii, recomandări, scrisori de sprijin, etc);

**Transmiterea dosarului de aplicație**

Dosarul de aplicație se transmite în plic netransparent și închis, în trei exemplare în format scris și într-un exemplar în format electronic (pe suport electronic), prin postă, cu confirmare de primire, sau la registratura Centrului de Proiecte Culturale al Municipiului București – ARCUB, situat în strada Lipscani nr. 84 – 90 sector 3, etaj 1, cod poștal nr. 030037 până la termenul limită prevăzut în calendarul de finanțare.

**Director,**

**Mihaela Păun**